paragraph_text: Dulong je prvo radio kao učitelj, a kasnije je radio na Collège de France, bio predavač na École normale supérieure, kao i profesor na Faculté des sciences, a kasnije i na École polytechnique, gdje je na kraju postao ravnatelj. Bio je član Francuske akademije znanosti. Dulong je bio jedan od najprestižnijih fizičara i kemičara svog vremena. Zajedno s Alexisom Thérèseom Petitom napravio je važno otrkiće, da nekoliko slobodnih elemenata imaju skoro istu specifičnu toplinu. Ovaj fenomen je poznat pod nazivom Dulongov zakon ili Dulong-Petitov zakon. Druga istraživanja koja su on i Petit proveli bila su vezana za hlađenje vrućih tjela i toplinsko širenje.